《送郑复常归三山省亲》
元代·危素

嵯嵯麈湖山，飘飘紫薇仙。十年山中鍊形魄，缥缈御气凌苍烟。

采芝朝入虎窟饮，抱月夜就龙宫眠。洞天石扇星斗落，紫凤一举天风旋。

君家正在沧海头，十洲三岛烟雾幽。手持瑶华度海去，白云乱洒扶桑秋。

归来何以为亲寿，蟠木结实行当求。

作者简介：（1303—1372）元明间江西金溪人，字太朴，一字云林。师从吴澄、范椁，通五经。元至正间授经筵检讨，与修宋、辽、金三史，累迁翰林学士承旨。入明为翰林侍讲学士。与宋濂同修《元史》。兼弘文馆学士备顾问。后以亡国之臣不宜列侍从为由谪居和州，守余阙庙。怨恨卒。有《危学士集》等。